يا خلى القلب

يا خلى القلب
   كلمات 
يا خلى القلب يا حبيبي

لو فى قلبك قد قلبى حب يا حبيبي

لو بتكوى النار نهارك لو بتسهر زى ليلي

لو صحيح بتحب كنا نحضن حبنا ونبعد بعيد

عن عيون الدنيا عن كل العيون

لو فى قلبك قد قلبى حب

كنا نمشى الف ليله وليله ليل ونهار

لما نوصل نجمه ما لهاش اى جار

والا نسكن لؤلؤه فى ابعد بحار يا حبيبي

القمر القمر خدنا على موجه قمر

فوق الصحارى والسما والبحر والليل والوجود

فوق عيون الناس فوق جبال الشوق وفوق كل الحدود

القمر خدنا لجزيره ابعد من الخيال

لا شافتها عين ولا خطرت ببال

لا شافتها عين ولا مرت ببال

يا حبيبى وصلنا فوق بر الامان

افتح البيبان لقلبك ولشبابك ولحبيبك

ابعد الخوف عن رموشك اوعى شئ فى الكون يحوشك

غنى .. ارقص ..اجرى ..اجرى .. اجري

اضحك قل بحبك

وانس كل الدنيا مهما تكون

غير عيونى عيون حبيبك

ما تشوفكش عيون يا حبيبي

شفت وخدانى الامانى لحد فين شفت بحلم بحلم قد ايه

يرضيك نحب الحب ده ونعيش بعاد بالشكل ده

عايز احس بحب مالى كل لمحه من وجودك

عايز احس انى ابتسامتك دمعتك فرحه شبابك لون خدودك

عايز احس انى حبيبك ولهيبى يصحى لهيبك

يا حبيبى رجعنا فوق بر الامان

افتح البيبان لقلبك ولشبابك ولحبيبك

ابعد الخوف عن رموشك اوعى شئ فى الكون يحوشك

غنى ارقص اجرى اضحك غير عيونى عيون حبيبك

ما تشوفكش عيون يا حبيبي
 شوف كمان 

 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى